ddrg/super_eurlex huggingface dataset:
10.

toteaa, että instituutti on parantanut talousarvion toteuttamiseen liittyviä suunnittelu- ja valvontamenettelyjään; panee merkille, että nyt menettelyissä arvioidaan tarkemmin kaikki ehdotetut toimet, joiden talousarviovaikutus ylittää 50 000 euroa, sekä otetaan käyttöön uusia suunnitteluasiakirjoja, joilla varmistetaan, että henkilö- ja rahoitustarpeet on asianmukaisesti määritetty ja henkilöstöä ja rahoitusta on käytettävissä kaikkien suunniteltujen toimien toteuttamista varten; panee myös merkille, että suunniteltujen toimien ja resurssien kohdentamisen välistä yhteyttä on vahvistettu yhdistämällä vuotuinen työohjelma vuotuiseen talousarvioon;
6.

toteaa, että työntekijävähennyksillä odotetaan olevan valtava kielteinen vaikutus Etelä- ja Itä-Irlannissa, jotka ovat selvästi muita huonommassa asemassa olevia alueita, kuten seuraavat sosioekonomiset indikaattorit osoittavat: koulutustaso on alhainen, ammattitaidossa on puutteita ja kunnallinen vuokra-asuminen on yleistä; katsoo, että kaikki nämä tekijät osoittavat huomattavan epäedullista asemaa ja köyhyyttä ja että tämän alan yrityksissä viime vuosina tapahtunut vähennysten sarja on tehnyt uuden työpaikan löytämisestä entistäkin vaikeampaa työntekijöille, joilla on erityistä ja muilla aloilla vaikeasti hyödynnettävää ammattitaitoa; toteaa, että Lufthansan työntekijöitä asuu muun muassa Blanchardstown-Tyrrelstownin, Tallaght-Killinardenin, Clondalkin-Rowlaghin ja Tallaght-Fettercairnin alueilla, joilla työttömyys on keskimäärin noin 23 prosenttia;
1.

panee tyytyväisenä merkille, että tilintarkastustuomioistuimen kertomuksen mukaan vuoden 2011 kertomuksessa esitettyjen kolmen huomautuksen osalta, jotka vuoden 2012 kertomuksessa olivat ”kesken”, toteutettiin korjaavia toimia ja ne on kaikki vuoden 2013 kertomuksen mukaan ”toteutettu”; toteaa myös, että tilintarkastustuomioistuimen vuoden 2012 kertomuksessa esitettyjen kymmenen huomautuksen osalta toteutettiin korjaavia toimia ja kahdeksan huomautusta on nyt ”toteutettu” ja kaksi on ”kesken”;
1.

toteaa, että tilintarkastustuomioistuimen kertomuksen mukaan vuoden 2011 kertomuksessa esitettyjen kahden huomautuksen osalta, jotka vuoden 2012 kertomuksessa olivat ”kesken” tai ”tekemättä”, toteutettiin korjaavia toimia ja toinen huomautus on vuoden 2013 kertomuksen mukaan nyt ”toteutettu” ja toinen on ”kesken”; toteaa myös, että vuoden 2012 kertomuksessa esitettyjen kolmen huomautuksen osalta toteutettiin yksi korjaava toimi ja vastaava huomautus on nyt ”toteutettu”, ja kahdesta muusta huomautuksesta toinen on ”kesken” ja toisen tilanne on ”ei relevantti”;
20.

ottaa huomioon, että unionin antaman avun seurannassa keskitytään yhä enemmän tuloksellisuuteen, ja kehottaa siksi kiinnittämään huomiota siihen, että Saharan eteläpuolinen Afrikka on eniten jäljessä vuosituhannen kehitystavoitteiden saavuttamisessa; toteaa, että se on ennusteiden mukaan koko maailmassa ainoa alue, jolla köyhyys ei ennusteiden mukaan puolitu vuoteen 2015 mennessä; panee huolestuneena merkille, että erityisesti opetuksen ja lisääntymisterveyden alan sosiaalipalveluihin käytettävä julkinen kehitysapu on viime vuosina vähentynyt, mikä uhkaa vaarantaa edistymisen inhimillisen pääoman kehityksessä;
5.

on yhtä mieltä siitä, että edellä mainitut tekijät liittyvät asetuksessa (EY) N:o 546/2009 (4) tarkoitettuun maailmanlaajuiseen rahoitus- ja talouskriisiin ja että Kreikka on näin ollen oikeutettu EGR:n rahoitustukeen;
7.

korostaa Valencian alueella toteutettujen 633 irtisanomisen pahentavan entisestään alueen työttömyystilannetta, joka on erityisen vaikea, sillä metallialan osuus alueen teollisuuden työpaikoista on 25,4 prosenttia; panee merkille, että vuonna 2008 Valencian alueella oli 35 868 metallialan työpaikkaa, kun taas vuonna 2012 työpaikkojen määrä oli laskenut 20 873:een, ja tämä tarkoittaa 43 prosentin laskua, mikä on kahdeksan prosenttiyksikköä enemmän kuin koko maan tasolla;
10.

panee merkille, että seitsemän ensimmäisen ehdotuspyynnön yhteydessä ENIAC-osakasvaltioiden rahoitusosuus oli 1,41-kertainen unionin rahoitusosuuteen verrattuna, mikä on vastoin yhteisyrityksen yhtiöjärjestyksen periaatetta, jonka mukaan ENIAC-osakasvaltioiden rahoitusosuuksien on oltava yhteensä vähintään 1,8-kertaiset unionin rahoitusosuuteen verrattuna, ja yhteisyrityksen avustusten osuus voi olla enintään 16,7 prosenttia hankkeiden tukikelpoisten kulujen kokonaismäärästä; panee lisäksi merkille, että unionin osuuden ja ENIAC-osakasvaltioiden osuuden suhde on mekaaninen tulos niiden valtionapua koskevien sääntöjen soveltamisesta (komission asetus (EY) N:o 800/2008 (7)), joissa rajoitetaan valtionavun prosenttiosuutta tietyntyyppisten toimien ja osallistujien osalta;
9.

panee huolestuneena merkille, että kaikille yhteistyöelimen palveluksessa oleville on hankittu matkapuhelin, jonka kuukausittainen käyttörajoitus on 50 euroa, vaikka suurin osa henkilöstöstä toimii hallinnollisissa tai tukitehtävissä eikä joudu matkustamaan; on huolestunut siitä, että yksityistä käyttöä ei valvota;
5.

pitää huolestuttavana, että yhteisyrityksen talousarvion toteutusaste on toistuvasti alhainen, ja pitää valitettavana, että käteisvarojen saldo oli vuoden lopussa 25,7 miljoonaa euroa, joka vastaa 15:tä prosenttia käytettävissä olleista maksumäärärahoista; toteaa, että tämä on vastoin talousarvion tasapainon periaatetta; muistuttaa yhteisyritystä siitä, että sen on toteutettava konkreettisia toimenpiteitä talousarvion tasapainon saavuttamiseksi;
11.

panee viraston antamista tiedoista merkille, että komission sisäinen tarkastus (IAS) toimitti vuonna 2012 tarkastuksen, jonka tarkoituksena oli antaa riippumaton lausunto viraston toiminnan seurantaan ja siitä raportoimiseen sekä talousarvion toteuttamiseen liittyvän sisäisen valvonnan järjestelmän asianmukaisesta suunnittelusta ja vaikuttavasta täytäntöönpanosta ja että tarkastuksessa määritettiin useita huomattavia vahvuuksia ja annettiin yksi erittäin tärkeä suositus ja kuusi tärkeää suositusta; toteaa, että IAS tarkkaili aiempia suosituksiaan ja päätteli, että 20 sen antamaa suositusta, joiden tarkoituksena on edistää sisäisen valvonnan standardeja virastossa, on toteutettu, mutta yhteensä 11:stä vuoden 2011 suunnittelun ja budjetoinnin tarkastukseen liittyvästä suosituksesta viiden suosituksen toteuttaminen on kesken;
17.

onnittelee alueiden komiteaa siitä, että sen vuotuinen toimintakertomus on säilynyt laadukkaana ja että se on toimittanut toiminnan vaikutuksia koskevan kattavan vuosikertomuksen, joka on tärkeä väline sen työtä arvioitaessa; panee tyytyväisenä merkille, että vuotuisessa toimintakertomuksessa esitettiin kattava taulukko kaikista alueiden komitean käytössä olevista henkilöresursseista;
B.

ottaa huomioon, että Euroopan globalisaatiorahaston (EGR) soveltamisalaa on laajennettu väliaikaisesti niin, että tukea on voinut 1. toukokuuta 2009 – 31. joulukuuta 2011 hakea myös työntekijöille, jotka on irtisanottu maailmanlaajuisen rahoitus- ja talouskriisin välittömänä seurauksena;
D.

ottaa huomioon, että Irlanti on pyytänyt apua tapauksessa, joka koskee 4 866 työntekijän (joista 3 205 on tuen kohteena) irtisanomista Irlannissa NUTS II -alueilla Border, Midlands and Western (IE01) sekä Southern and Eastern (IE02), NACE Rev. 2:n kaksinumerotasolla 41 (talonrakentaminen) (3) toimivissa 1 482 yrityksessä; ottaa huomioon, että nämä kaksi vierekkäistä aluetta muodostavat koko Irlannin valtion;
24.

muistuttaa, että alhainen äänestysprosentti Euroopan parlamentin vaaleissa on osoittanut jälleen, että tiedotus- ja viestintäpolitiikan osuutta on lisättävä ja sitä on parannettava vuoden 2010 talousarviossa; ottaa huomioon, että tämä merkitsee yhteistä haastetta komissiolle, jäsenvaltioille ja parlamentille osana tarvittavaa demokraattista prosessia; on siksi ehdottanut tarkistuksia, joilla osa tiedotus- ja viestintäpolitiikkaan tarkoitetuista määrärahoista siirretään varaukseen; kehottaa komissiota esittämään Euroopan parlamentille suunnitelmansa siitä, miten toimielinten yhteisen tiedotustyöryhmän (IGI) työn tulokset pannaan täytäntöön;
1. Euroopan parlamentin päätös 24. huhtikuuta 2007 vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2005 (C6-0390/2006 - 2006/2157(DEC))



Virallinen lehti nro 074 E , 20/03/2008 s. 0202 - 0203



1. Euroopan parlamentin päätös 24. huhtikuuta 2007 vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2005 (C6-0390/2006 — 2006/2157(DEC)) Euroopan parlamentti, joka - ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2005 [1], - ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2005 sekä keskuksen vastaukset [2], - ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007), - ottaa huomioon EY:n perustamissopimuksen ja erityisesti sen 276 artiklan, - ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [3] ja erityisesti sen 185 artiklan, - ottaa huomioon Euroopan huumausaineiden ja niiden väärinkäytön seurantakeskuksen perustamisesta 8. helmikuuta 1993 annetun neuvoston asetuksen (ETY) N:o 302/93 [4] ja erityisesti sen 11 a artiklan, - ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 [5] ja erityisesti sen 94 artiklan, - ottaa huomioon työjärjestyksen 71 artiklan ja liitteen V, - ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A6-0100/2007); 1. myöntää Euroopan huumausaineiden ja niiden väärinkäytön seurantakeskuksen johtajalle vastuuvapauden keskuksen talousarvion toteuttamisesta varainhoitovuonna 2005; 2. esittää huomautuksensa oheisessa päätöslauselmassa; 3. kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan huumausaineiden ja niiden väärinkäytön seurantakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja). [1] EUVL C 266, 31.10.2006, s. 43. [2] EUVL C 312, 19.12.2006, s. 86. [3] EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1). [4] EYVL L 36, 12.2.1993, s. 1, asetus sellaisena kuin se on viimeksi muutettuna asetuksella (EY) N:o 1651/2003 (EUVL L 245, 29.9.2003, s. 30). [5] EYVL L 357, 31.12.2002, s. 72. --------------------------------------------------
1. Euroopan parlamentin päätös 24. huhtikuuta 2007 vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka V - Tilintarkastustuomioistuin (C6-0468/2006 - 2006/2074(DEC))



Virallinen lehti nro 074 E , 20/03/2008 s. 0163 - 00164



1. Euroopan parlamentin päätös 24. huhtikuuta 2007 vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka V — Tilintarkastustuomioistuin (C6-0468/2006 — 2006/2074(DEC)) Euroopan parlamentti, joka - ottaa huomioon Euroopan unionin yleisen talousarvion varainhoitovuodeksi 2005 [1], - ottaa huomioon Euroopan yhteisöjen lopullisen tilinpäätöksen varainhoitovuodelta 2005 — Nide I (C6-0468/2006) [2], - ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2005 ja tilintarkastustuomioistuimen erityiskertomukset sekä tarkastettujen toimielinten vastaukset [3], - ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta ja tilien perustana olevien tapahtumien laillisuudesta ja asianmukaisuudesta [4], - ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan, - ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [5] ja erityisesti sen 50, 86, 145, 146 ja 147 artiklan, - ottaa huomioon työjärjestyksen 71 artiklan sekä liitteen V, - ottaa huomioon talousarvion valvontavaliokunnan mietinnön (A6-0107/2007); 1. myöntää tilintarkastustuomioistuimen pääsihteerille vastuuvapauden tilintarkastustuomioistuimen talousarvion toteuttamisesta varainhoitovuonna 2005; 2. esittää huomautuksensa oheisessa päätöslauselmassa; 3. kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan talous- ja sosiaalikomitealle, alueiden komitealle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja). [1] EUVL L 60, 8.3.2005. [2] EUVL C 264, 31.10.2006, s. 1. [3] EUVL C 263, 31.10.2006, s. 1. [4] EUVL C 263, 31.10.2006, s. 10. [5] EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1). --------------------------------------------------
1. Euroopan parlamentin päätös 24. huhtikuuta 2007 astuuvapauden myöntämisestä Euroopan rasismin ja muukalaisvihan seurantakeskuksen talousarvion toteuttamisesta varainhoitovuonna 2005 (C6-0389/2006 - 2006/2156(DEC))



Virallinen lehti nro 074 E , 20/03/2008 s. 0196 - 0197



1. Euroopan parlamentin päätös 24. huhtikuuta 2007 astuuvapauden myöntämisestä Euroopan rasismin ja muukalaisvihan seurantakeskuksen talousarvion toteuttamisesta varainhoitovuonna 2005 (C6-0389/2006 — 2006/2156(DEC)) Euroopan parlamentti, joka - ottaa huomioon Euroopan rasismin ja muukalaisvihan seurantakeskuksen lopullisen tilinpäätöksen varainhoitovuodelta 2005 [1], - ottaa huomioon tilintarkastustuomioistuimen kertomuksen Euroopan rasismin ja muukalaisvihan seurantakeskuksen tilinpäätöksestä varainhoitovuodelta 2005 sekä keskuksen vastaukset [2], - ottaa huomioon neuvoston 27. helmikuuta 2007 antaman suosituksen (5711/2007) — C6-0080/2007), - ottaa huomioon EY:n perustamissopimuksen ja erityisesti sen 276 artiklan, - ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [3] ja erityisesti sen 185 artiklan, - ottaa huomioon Euroopan rasismin ja muukalaisvihan seurantakeskuksen perustamisesta 2. kesäkuuta 1997 annetun neuvoston asetuksen (EY) N:o 1035/97 [4] ja erityisesti sen 12 a artiklan, - ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 [5] ja erityisesti sen 94 artiklan, - ottaa huomioon työjärjestyksen 71 artiklan ja liitteen V, - ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A6-0118/2007); 1. myöntää Euroopan rasismin ja muukalaisvihan seurantakeskuksen johtajalle vastuuvapauden keskuksen talousarvion toteuttamisesta varainhoitovuonna 2005; 2. esittää huomautuksensa oheisessa päätöslauselmassa; 3. kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan rasismin ja muukalaisvihan seurantakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja). [1] EUVL C 266, 31.10.2006, s. 46. [2] EUVL C 312, 19.12.2006, s. 93. [3] EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1). [4] EYVL L 151, 10.6.1997, s. 1, asetus sellaisena kuin se on muutettuna asetuksella (EY) N:o 1652/2003 (EUVL L 245, 29.9.2003, s. 33). [5] EYVL L 357, 31.12.2002, s. 72. --------------------------------------------------
G.

panee merkille, että vuoden 2019 EU-vaaleissa äänestysaktiivisuus oli korkeampi kuin yksissäkään Euroopan parlamentin vaaleissa viimeisten 20 vuoden aikana; toteaa, että äänestysaktiivisuudesta huolimatta jäsenvaltioiden välillä on suuria eroja; toteaa, että äänestysaktiivisuuden lisääntyminen on myönteinen merkki ja osoitus siitä, että unionin kansalaiset ja erityisesti nuorimmat sukupolvet ovat yhä kiinnostuneempia Euroopan yhdentymisen edistämisestä, kuten myös 9. maaliskuuta 2021 julkaistun erityiseurobarometrin tulokset osoittavat; toteaa äänestysprosentin tarkoittavan kuitenkin, että vaaleissa äänesti vain puolet unionin kansalaisista; toteaa, että lisääntynyt kiinnostus EU-vaaleja kohtaan on merkki siitä, että EU:n kansalaiset vaativat EU:lta nopeita toimia ilmastonmuutoksen, talouden elpymisen, ihmisoikeuksien ja oikeusvaltioperiaatteen suojelemisen ja maahanmuuton sekä sen roolin suhteen, joka EU:lla on kansainvälisissä suhteissa; toteaa, että on toteutettava viestintätoimia, joilla lisätään kansalaisten kiinnostusta EU:ta koskeviin kysymyksiin ja Euroopan tason poliittisten puolueiden ja säätiöiden rooliin kyseisessä yhteydessä;
(11 a)

EU:n päästökauppajärjestelmä on osoittautunut tehokkaaksi välineeksi vähentää päästöjä ennalta määritellysti, ja samalla se kannustaa innovointia ja edelläkävijöitä tehokkaiden päästövähennysten suhteen, kun taas CORSIA on mekanismi, joka kompensoi päästöjä päästöhyvityksillä. Komission arvioinnissa ”ICAO’s global market-based measure (CORSIA) pursuant to Article 28b and for studying cost pass-through pursuant to Article 3d of the EU ETS Directive” on osoitettu CORSIA-järjestelmän tehokkuuden suhteen, että sen kansainvälistä ilmailualaa koskeva tavoitetaso ei vastaa yleistä tavoitetasoa, jota Pariisin sopimuksen mukaisten lämpötilatavoitteiden noudattaminen edellyttää. Jotta voidaan varmistaa kunnianhimoiset kasvihuonekaasupäästöjen vähennykset ilmailualalla Pariisin sopimuksen mukaisesti sekä edistää tasapuolisia kansainvälisiä toimintaedellytyksiä varmistaen samalla reittien yhdenvertainen kohtelu, EU:n päästökauppajärjestelmää olisi 30 päivästä huhtikuuta … [tämän direktiivin voimaantulovuosi + 1] alkaen sovellettava kaikkiin Euroopan talousalueella sijaitsevalta lentopaikalta lähteviin lentoihin. Unioni on edelleen sitoutunut CORSIA-järjestelmään. Jotta voidaan huomioida unionin sitoutuminen ja samanaikainen osallistuminen CORSIA-järjestelmään, Euroopan talousalueelta CORSIA-järjestelmää soveltaviin kolmansiin maihin lennettävien lentojen osalta CORSIA-järjestelmässä käytettyjen hyvitysten rahallinen arvo olisi voitava vähentää EU:n päästökauppajärjestelmän mukaisista taloudellisista velvoitteista.
—

ottaa huomioon Euroopan unionista tehdyn sopimuksen, sellaisena kuin se on muutettuna Amsterdamin sopimuksella, 39 artiklan 1 kohdan ja siirtymämääräyksistä tehdyssä pöytäkirjassa N:o 36 olevan 9 artiklan, joiden mukaisesti neuvosto on kuullut parlamenttia (C9-0004/2022),
Portinvartijan on ilmoitettava komissiolle asetuksen (EY) N:o 139/2004 3 artiklassa tarkoitetusta suunnitellusta keskittymästä , jossa on osallisena toinen ydinalustapalvelujen tai muiden digitaalialalla tarjottavien palvelujen tarjoaja, riippumatta siitä, onko keskittymästä ilmoitettava unionin kilpailuviranomaiselle asetuksen (EY) N:o 139/2004 nojalla tai toimivaltaiselle kansalliselle kilpailuviranomaiselle yrityskeskittymiä koskevien kansallisten sääntöjen nojalla.

Portinvartijan on ilmoitettava komissiolle asetuksen (EY) N:o 139/2004 3 artiklassa tarkoitetusta suunnitellusta keskittymästä riippumatta siitä, onko keskittymästä ilmoitettava unionin kilpailuviranomaiselle asetuksen (EY) N:o 139/2004 nojalla tai toimivaltaiselle kansalliselle kilpailuviranomaiselle yrityskeskittymiä koskevien kansallisten sääntöjen nojalla.
LAINSÄÄDÄNTÖPÄÄTÖSLAUSELMAN LIITE

Komission lausuma Euroopan parlamentin ja neuvoston direktiivistä direktiivin 2009/103/EY muuttamisesta

Komissio on edelleen sitoutunut puolustamaan uhrien suojelun korkeaa tasoa liikennevakuutusdirektiivin yhteydessä. Komission tavoitteena on varmistaa, että uhreille maksetaan korvauksia mahdollisimman nopeasti myös rajatylittävissä tilanteissa ja että heille ei aseteta kohtuuttomia menettelyvaatimuksia, jotka saattaisivat haitata heidän mahdollisuuksiaan saada korvausta. Korvauksen tehokkuus riippuu paljolti siitä, maksetaanko se oikea-aikaisesti. Komissio panee tältä osin merkille Euroopan parlamentin toistuvasti ilmaisemat huolenaiheet, jotka koskevat jäsenvaltioiden välisiä eroja vanhentumisajoissa, toisin sanoen sitä ajanjaksoa, jonka aikana vahinkoa kärsinyt osapuoli voi nostaa kanteen. Komissio tarkastelee tätä kysymystä huolellisesti ja tutkii mahdollisia oikeussuojakeinoja uhrien suojelun vahvistamiseksi entisestään, jos näyttö osoittaa, että unionin tason toiminta on perusteltua.
LAINSÄÄDÄNTÖPÄÄTÖSLAUSELMAN LIITE

Komission lausumat

Edellä mainitun asetuksen johdanto-osan 23 kappaleeseen ja liitteessä I olevan 1 jakson erityistoimia koskevan alakohdan e alakohtaan sekä 7 artiklan 5 kohtaan liittyen ja kuten lainsäädäntövallan käyttäjät ovat 14 päivänä joulukuuta 2020 sopineet, komissio vahvistaa aikovansa käynnistää ehdotuspyyntöjä, jotka koskevat hakemuksia monivuotisiksi toiminta-avustuksiksi, joita Euroopan unionin nuoriso-orkesteri ja muut yhteisöt voivat hakea ja jotka antavat tarvittavaa vakautta kyseisten yhteisöjen toimintaan niiden tarpeita vastaavasti. Ehdotuspyyntöjen edellytyksenä on sellaisten työohjelmien hyväksyminen, joissa esitetään täsmälliset ehdot, kuten ehdotuspyyntöjen aikataulu tai suunniteltujen avustussopimusten kesto. Lisäksi komissio vahvistaa aikovansa käynnistää ensimmäisen tällaisen ehdotuspyynnön vuotuisessa työohjelmassa 2021. Tämän edellytyksenä ovat edellä mainitun asetuksen hyväksyminen ja lopullinen sopimus unionin talousarviosta vuodeksi 2021.

Komissio pitää valitettavana, että lainsäädäntövallan käyttäjät päättivät säilyttää Media-logon. Tämä on vastoin laaja-alaista lähestymistapaa, jonka mukaan tulevassa pitkän aikavälin budjetissa ei käytetä ohjelmakohtaisia logoja. Komission tarkoituksena on varmistaa, että eurooppalaiset voivat nähdä unionin yhtenä kokonaisuutena, ja sen vuoksi unionin eri ohjelmissa käytetään samaa EU:n tunnusta. Tunnus on yhteinen kaikille EU:n toimielimille, ja siitä tulee merkittävä osa yksinkertaisia, johdonmukaisia ja sitovia viestintä- ja näkyvyysvaatimuksia eri ohjelmissa. Jotta ohjelmasta päästäisiin yleiseen yhteisymmärrykseen, komissio voi hyväksyä Media-logon säilyttämisen sillä edellytyksellä, että sen käyttö rajoitetaan asianomaisen ohjelmakauden kestoon.

Komissio on edelleen vakuuttunut siitä, että EU:n toimista tiedottaminen ja niiden näkyvyys laajalle yleisölle on tehokkaampaa ilman ohjelmakohtaisia logoja. Komissio on edelleen lainsäätäjien käytettävissä tämän osoittamiseksi hyvissä ajoin ennen neuvotteluja myöhemmistä ohjelmakausista.